## ZAVOD ZA JAVNO ZDRAVSTVO KARLOVAČKE ŽUPANIJE

# K A R L O V A C

Dr. Vladka Mačeka 48

UPRAVNO VIJEĆE

KLASA: 110-04/25-01/24

URBROJ: 2133-97-02-25-1

Karlovac, 29. travanj 2025.

Z A P I S N I K

s 48. sjednice Upravnog vijeća Zavoda za javno zdravstvo Karlovačke županije, održane dana 29. travanj 2025., s početkom u 15,15 sati u predavaonici, I kat, ul. dr. Vladka Mačeka 48, Karlovac.

D N E V N I R E D

1. Usvajanje zapisnika sa 47. sjednice Upravnog vijeća Zavoda za javno zdravstvo

    Karlovačke županije.

2. Izvješće o poslovanju za razdoblje siječanj - ožujak 2025. Zavoda za javno zdravstvo

Karlovačke županije.

3. Izvješće ravnatelja o radu i poslovanju Zavoda za javno zdravstvo Karlovačke

županije u razdoblju siječanj – ožujak 2025.

4. Donošenje Prijedloga 1. Rebalansa Financijskog plana Zavoda za javno zdravstvo

Karlovačke županije za 2025.

5. Donošenje Odluke o načinu korištenja viška prihoda iz prethodnih godina Zavoda za

javno zdravstvo Karlovačke županije.

6. Donošenje Pravilnika o dodjeli stanova na korištenje (najmu) Zavoda za javno

zdravstvo Karlovačke i Odluke o iznosu najamnine za stan u Karlovcu, B. Kašića 3.

7. Odluka o donošenju Plana specijalizacija za 2025.

8. Izvješće o ugovaranju zdravstvene zaštite za 2025. sa Hrvatskim zavodom za

zdravstveno osiguranje.

9. Izvješće o pripravnostima za razdobolje siječanj - ožujak 2025.

10. Različito.

Predloženi dnevni red je usvojen.

Odluke:

Točka 1.

Usvaja se zapisnik sa 47. sjednice Upravnog vijeća Zavoda za javno zdravstvo Karlovačke županije, bez primjedbi.

Točka 2.

Usvaja se Izvješće o poslovanju Zavoda za javno zdravstvo Karlovačke županije za razdoblje siječanj – ožujak 2025. koje se nalazi u privitku ove Odluke i sastavni je dio arhivskog zapisnika.

Točka 3.

Usvaja se Izvješće ravnatelja o radu i poslovanju Zavoda za javno zdravstvo Karlovačke županije u razdoblju siječanj – ožujak 2025., koje se nalazi u privitku ove Odluke i sastavni je dio arhivskog zapisnika.

Točka 4.

Usvaja se Prijedlog 1. Rebalansa Financijskog plana Zavoda za javno zdravstvo Karlovačke županije za 2025. koji se nalazi u privitku ove Odluke i sastavni je dio arhivskog zapisnika.

Točka 5.

O D L U K U

O NAČINU KORIŠTENJA VIŠKA PRIHODA U 2025.GODINI

Članak 1.

Zavod za javno zdravstvo Karlovačke županije na 31.12.2024. ostvario je manjak prihoda i primitaka od 479.879,91€. Ostvareni manjak pokriven je prenesenim viškom prihoda i primitaka na 1.1.2024. u iznosu 1.371.589,53€. Višak prihoda i primitaka raspoloživ u sljedećem razdoblju iznosi 873.709,62€.

Članak 2.

Višak prihoda i primitaka sastoji se od:

* Izvor 03 – Vlastiti prihodi 525.489,30 €
* Izvor 432 – Prihodi za posebne namjene(dopunsko osig.) 471.361,11 €
* Izvor 433 - Prihodi za posebne namjene(HZZO) - 278.143,04 €
* Izvor 503 - Pomoći iz nenadležnih proračuna 135.503,92 €
* Izvor 711 - Prihodi od nefinancijske imovine

i nadoknade štete s osnova osiguranja 19.498,33 €

873.709,62 €

Članak 3.

Ostvareni manjak prihoda na izvoru 433 – Prihodi za posebne namjene (HZZO) pokriven je viškovima iz ostalih izvora, a ostatak viška prihoda u iznosu 873.709,62€ koristit će se namjenski za pokriće nematerijalnih rashoda odnosno plaća zaposlenika te za nabavu opreme (izvor 711).

Točka 6.

Donosi se Pravilnik o dodjeli stanova na korištenje (najmu) Zavoda za javno zdravstvo Karlovačke, koji se nalazi u privitku ove Odluke i sastavni je dio arhivskog zapisnika.

----------

Upravno vijeće utvrdit će visinu najamnine sukladno članku 5. Pravilnika o dodjeli stanova na korištenje (najmu) Zavoda javno zdravstvo Karlovačke za stan u Karlovcu, Bartola Kašića 3, površine 37,15 m2 po dovršetku renovacije predmetnog stana, a prije raspisivanja internog poziva za dostavu prijava za dodjelu stana na korištenje (najam).

Točka 7.

Donosi se Plan specijalizacija za 2025. kako slijedi:

1. Dvije specijalizacija iz epidemiologije, od čega:

* jedna specijalizacija iz epidemiologije za potrebe popunjavanja tima u djelatnosti zdravstvene ekologije,
* jedna specijalizacija iz epidemiologije za potrebe popunjavanja tima javnog zdravstva.

1. Dvije specijalizacije iz psihijatrije, od čega:

* jedna specijalizacija iz psihijatrije za potrebe popunjavanja tima za zdravstvenu zaštitu mentalnog zdravlja, prevenciju i izvanbolničko liječenje ovisnosti,
* jedna specijalizacija iz psihijatrije za potrebe popunjavanja mobilnog tima u djelatnosti psihijatrije.

Točka 8.

Usvaja se Izvješće ravnatelja o ugovaranju zdravstvene zaštite za 2025. sa Hrvatskim zavodom za zdravstveno osiguranje.

Točka 9.

Usvaja se Izvješće Izvješće o pripravnostima za razdoblje siječanj - ožujak 2025. koje se nalazi u privitku ove Odluke i sastavni je dio arhivskog zapisnika.

Točka 10.

Pod ovom točkom dnevnog reda nije bilo rasprave.

--------------

PREDSJEDNIK

UPRAVNOG VIJEĆA

Prim. dr. sc. Hrvoje Cvitanović, dr. med.